למנצח על ידותון
קולי אל-אלוהים ואצעקה; קולי אל-אלוהים, והאזין אלי.; ביום צרתי, אדוני דרשתי:; ידי, לילה ניגרה ולא תפוג; מאנה הינחם נפשי.; אזכרה אלוהים ואהמיה; אשיחה, ותתעטף רוחי סלה.; אחזת, שמורות עיני; נפעמתי, ולא אדבר.; חישבתי ימים מקדם; שנות, עולמים.; אזכרה נגינתי, בלילה:; עם-לבבי אשיחה  ויחפש רוחי.; הלעולמים, יזנח אדוני; ולא-יוסיף לרצות עוד.; האפס לנצח חסדו ; גמר אומר, לדור ודור.; השכח חנות אל; אם-קפץ באף, רחמיו סלה.; ואומר, חלותי היא שנות, ימין עליון.; אזכור מעללי-יה:; כי-אזכרה מקדם פלאך.; והגיתי בכל-פועלך; ובעלילותיך אשיחה.; אלוהים, בקודש דרכך; מי-אל גדול, כאלוהים.; אתה האל, עושה פלא; הודעת בעמים עוזך.; גאלת בזרוע עמך; בני-יעקוב ויוסף סלה.; ראוך מים, אלוהים ראוך מים יחילו; אף, ירגזו תהומות.; זורמו מים, עבות קול, נתנו שחקים; אף-חצציך, יתהלכו.; קול רעמך, בגלגל האירו ברקים תבל; רגזה ותרעש הארץ.; בים דרכך ושבילך, במים רבים; ועיקבותיך, לא נודעו.; נחית כצאן עמך -; ביד-משה ואהרון.; 